Aluehallintovirastojen hallinnollisten tehtävien kokoaminen

Aika Maanantai 3.2.2014 klo 10.00 – 15.00

Paikka Valtiovarainministeriö, Mariankatu 9, nh. Jakovara 1 ja 2

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Vuokko Jokinen, luottamusmies, Etelä-Suomen aluehallintovirasto/Pardia ry

Marko Puttonen, kehittämisjohtaja, valtiovarainministeriö

Miira Lehto, ylitarkastaja, valtiovarainministeriö, sihteeri

Timo Kähärä, yksikön päällikkö, Itä-Suomen aluehallintovirasto

Asko Harjukelo, johtaja, Lapin aluehallintovirasto

Eija Burke-Hildén , yksikön päällikkö, Etelä-Suomen aluehallintovirasto

Pasi Katajisto, talouspäällikkö, Etelä-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

Poissa Mikko Saarinen, ylitarkastaja, valtiovarainministeriö

Sami Kouki, lainsäädäntöneuvos, valtiovarainministeriö

Minna Salminen, sopimustoimitsija, JHL ry

Helena Sundberg, luottamusmies, Etelä-Suomen aluehallintoviras-to/JUKO ry

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Päätös: Hyväksyttiin pöytäkirja.

1. Työpajojen tuotokset

Puheenjohtaja kertoi aluehallintovirastojen ylijohtajakokouksessa 27.1.2014 esiin tulleita kommentteja hallinnollisten tehtävien kokoamisesta. Seuraavan kerran ylijohtajien näkemyksiä kuullaan ylijohtajakokouksessa 12.3.2014.

Päätös: Merkittiin tiedoksi ylijohtajakokouksen palaute projektille.

*Tuotosten läpikäynti*

Työpajojen vetäjät esittelivät työpajojen tuotoksia ja käytiin niistä keskustelua.

Viestinnän työpajassa nähtiin tehtävien kokoamisen riskeinä mm. alueen tuntemuksen puute häiriötilanteiden viestinnässä ja varautumisessa. Muut kuin viestinnän hallinnolliset tehtävät tulisi karsia viestinnän koottavista tehtävistä. Tekninen tiedotejakelujärjestelmä tulee hoitaa kuntoon ennen kuin jakelu voidaan keskittää.

Toimitilat, hankinnat ja virastopalvelut –työpajassa esiin nousivat mm. kysymykset koottavan hallinnon rahoitus- ja ohjausmallista, prosessi- ja linjajohdon yhteen kytkemisestä, kootun ja paikallisen hallinnon ristiriidasta sekä esimiestyön järjestämisestä. Lisäksi tuotiin esiin, että työsuojelun vastuualueella nyt hoidettavia hallinnollisia tehtäviä tulisi siirtää koottavaan hallintoon. Asiasta voidaan keskustella valtiovarainministeriön ja sosiaali- ja terveysministeriön kesken kevään kuluessa. Todettiin, että maistraattien liittäminen aluehallintovirastoihin aiheuttaisi lisätehtäviä hallinnolle. Valtiovarainministeriön joidenkin aluehallintovirastoihin liittyvien operatiivisten hallintotehtävien siirtomahdollisuuksien selvittäminen koottavaan hallintoon ei ole pois suljettu.

Asiakirjahallinnon järjestämiseen liittyy suuri kehityspotentiaali ja työpajassa huomiota kiinnitettiin esim. henkilöresurssien pienenemisestä johtuviin muutostarpeisiin organisoinnissa ja aukioloajoissa eri paikkakunnilla, sähköistämismahdollisuuksiin ja arkistotilojen sijoittamiseen.

Tietohallinnon ja toiminnan kehittämisen työpajassa kiinnitettiin huomiota mm. Valtori-muutoksen aiheuttamiin riskeihin ja mahdollisuuksiin, tietoturvaan, tietohallinnon ja toiminnan kehittämisen väliseen yhteyteen sekä maistraattien liittämisen vaikutuksiin resurssitarpeisiin. Toiminnan kehittämiseen liittyen nousi esiin mm. riski hallintopalvelutehtävien valumisesta vastuualueille sekä kehittämistehtävien jalkauttaminen vastuualueille ja työnjakoon liittyvät resurssit. Toiminnan kehittämisyksikön hankkeisiin kaivataan substanssipuolen sitoutumista ja haasteena on myös osallistuminen sektoreiden omiin kehittämishankkeisiin. Keskusteltiin kehittämistehtävien toimintamallin uudistamisesta, vastuualueilla tapahtuvasta kehittämistyöstä sekä viestinnän ja sen kehittämisen sijoittumisesta. Tietohallinnon ja toiminnan kehittämisen tehtävätaulukoista toimitetaan päivitetyt versiot.

Henkilöstöhallinnon työpajassa todettiin, että keskitettävissä olevia tehtäviä on paljon. Keskittämisessä mahdollisuuksina nähtiin työn tasaamisen ja sijaisuusketjujen toteuttaminen sekä osaamisen syventäminen. Haasteena pidettiin virastotuntemuksen pysymistä, työprosessien toimivuutta ja viestintää. Omalle työnantajavirastolle jääviä tehtäviä olisi erityisesti työterveyteen, työsuojeluun ja työhyvinvointiin liittyvissä asioissa. Keskustelussa tuotiin esiin erikoistumismahdollisuus työsuojelupäällikön tehtävissä.

Yleishallintoa ja muita tehtäviä käsitelleessä työpajassa nousivat erityisesti esille rajapinnat ylijohtajan esikuntatehtäviin.

Taloushallinnon työpajan tuotoksia käsitellään seuraavassa kokouksessa.

Puheenjohtaja kiitti työpajojen vetäjiä ja osallistujia tehdystä työstä.

Päätös: Merkittiin tiedoksi työpajojen tuotokset ja käyty keskustelu.

*Tehtäviin nykyisin käytettävät htv:t*

Keskusteltiin siitä, minkälaisella taulukolla henkilötyövuosia kartoitetaan.

Päätös: Timo Kähärä toimittaa keskustelun mukaan muokatun taulukon täytettäväksi aluehallintovirastoissa määräaikana helmikuun loppu. Yhteenvetoa tiedoista käsitellään projektiryhmän 5.3.2014 kokouksessa.

*Työpajojen tuotosten kommentointi AVI-intrassa, palautteen kerääminen*

Keskusteltiin siitä, miten palautetta tässä vaiheessa kerätään.

Päätös: Sovittiin, että Webropol-kysely työpajojen tuotosten kommentoimiseksi lähetetään sähköpostitse hallinnon tehtävissä ja erikoistumisyksiköissä/tehtävissä toimiville kuluvan viikon aikana.

*Jatkotyöstä sopiminen*

Jatkotyöstä sovitaan sähköpostitse.

1. Vastuualueiden huomioiminen projektissa

Keskusteltiin vastuualueiden kuulemisesta projektissa. Ylijohtajien taholta on ehdotettu myös aluehallintovirastojen ulkopuolisen näkemyksen tuomista projektiin.

Päätös: Sovittiin, että vastuualueiden johtajille/edustajille sekä maistraattien ohjaus- ja kehittämisyksikön johtajalle järjestetään keskustelutilaisuus HALKO-projektista viikolla 11. Myös ylijohtajille järjestetään mahdollisuus kommentoida projektin etenemistä.

1. Muut asiat

Kokouksessa ei ollut muita käsiteltäviä asioita.

1. Kokouksen päättäminen

Puheenjohtaja päätti kokouksen klo 15.10.

 Miira Lehto